google/wiki40b huggingface dataset:
Kristen videregående skole Trøndelag

Kristent fokus

Noen dager i uken er det andakt over høyttaleranlegget, og i løpet av året er det samlinger med alle elevene. 
Før jul og påske hvert år gjennomføres et «kristendomsprosjekt». Alle elever i et trinn arrangerer en forestilling for de andre elevene, og markerer en avslutning for henholdsvis jul og påske. Før jul er det VG1 som arrangerer, og før påske er det VG2. 
Skolen har et kristent skolelag som drives av elevene, og er et samarbeid mellom Laget (NKSS) og KRIK.

Historie

I 1978 startet skolen i kjelleren på Heimdal VGS med ettermiddagsskole. Den flyttet i 1980 til sine nye lokaler ved Østre Rosten på Tiller, og var en av de første bygningene i Tiller-området. I skoleåret 2006-2007 ble det bygd ny idrettshall og nye klasserom øst for det opprinnelige bygget. Ei ny elevstue ble innviet ved skolestart høsten 2013. For skoleåret 2019/20 tok skolen i bruk 12 nye klasserom, ny lesesal, flere nye grupperom og nye kontor til elevtjenesten. Ny kantine, bibliotek og nye kontorer til administrasjonen ferdigstiles ved årsskiftet 2019/20. 
Gjennom de siste 30 år har skolen hatt ulike fagtilbud, blant annet handel og kontor og søm. I dag er begge disse studieretningene erstattet med helse- og omsorgsrelaterte fagområder og studiespesialisering.

Dagsrytme

KVT har følgende dagsrytme 
1.økt: 08:10 – 09:30 (1. - 2. time)

2.økt: 09:40 – 11:00 (3. - 4. time)

3.økt: 11:30 – 12:50 (5. - 6. time)

4.økt: 13:00 – 14:20 (7. - 8. time)

5.økt: 14:30 – 15:50 (9. - 10. time)
Lindsey Stirling

Biografi

Lindsey Stirling ble født i Santa Ana i California. Hun vokste opp i en familie med stram økonomi, og ble tidlig musikkinteressert. Foreldrene pleide å ta henne og søsknene med på gratiskonserter i parker i Los Angeles. Da Stirling ble fem år begynte hun å be foreldrene om fiolinundervisning. Grunnet familiens økonomiske utfordringer hadde de kun råd til én undervisningstime hver annen uke. Ingen fiolinlærer ville ta på seg oppdraget, da de mente at ingen kunne lære å spille fiolin med så lite undervisning. Til slutt klarte Stirlings foreldre å oppdrive en lærer som var villig til å gi den sporadiske undervisningen.
Stirling slet med spiseforstyrrelsen anoreksi da hun gikk på universitetet. Det tok mange år før hun klarte å innse at hun hadde et alvorlig problem. Hun har i senere tid kommet over spiseforstyrrelsene, og legger selv vekt på sin religion som en viktig årsak til dette. Stirling er mormoner, og medlem av Jesu Kristi kirke av siste dagers hellige.
I 2010 deltok Stirling i programmet America's got talent. Hun ble kontaktet av en av programmets produsenter etter at vedkommende hadde sett videoene hennes på Youtube. Hun ble slått ut av konkurransen i kvartfinalen etter at dommerne mente at hun ikke var dyktig nok til å fortsette. Tilbakemeldingene fra dommerne var at hun trengte en gruppe hun kunne opptre sammen med, og at hun ikke var teknisk dyktig nok til å både danse og spille fiolin samtidig.
Etter deltakelsen i America's got talent startet Stirling å produsere musikkvideoer til musikken sin, sammen med filmskaperen Devin Graham.
Hennes mest populære video er musikkvideoen til den egenkomponerte sangen Crystallize.

EP

"Lindsey Stomp" (2010)
Maltesers

Maltesers er en sjokolade produsert av Mars, Incorporated. Den består av sjokoladekuler med en maltkjerne. De er mest populære i Storbritannia og Irland. Maltesers selges også i Norge, i begynnelsen bare i utvalgte forretninger (blant annet ble de en periode solgt på IKEA og på Ultra), men sommeren 2005 begynte også større dagligvarebutikker (som for eksempel REMA 1000) å føre produktet. Maltesers fås kjøpt i poser av plast, i større pappesker og i diverse andre pakninger (for eksempel en bøtte).
Maltesers ble lansert av Forrest Mars sr. i 1936, under navnet «Energy Balls».
Maltesers finnes i forskjellige versjoner, blant annet ble en versjon med hvit sjokolade istedenfor melkesjokolade nylig lansert i Storbritannia.  Maltesers fås også kjøpt som kakaopulver (malt-drikk med sjokoladesmak). Diplom-is lanserte i 2005 en iskrem som heter Maltesers. Denne består av vaniljeis med små malteserskuler inni. 
I Storbritannia og Irland, samt USA, omtaler TV-reklamene Maltesers som «the lighter way to enjoy chocolate», de norske reklamene som kom i løpet av 2005 reklamerer med «sjokolade på den lette måten».
I enkelte land selges en samling av små sjokolader i bitstørrelse fra Mars, Incorporated i en samleboks som heter «Celebrations». I denne pakken finnes en annen versjon av Maltesers som heter «Teasers». Mars har gjort en markedsundersøkelse på hvilken av bitene i pakken folk likte best, og da vant Teasers med 30% av stemmene. Teasers er sjokolade med små maltbiter spredd rundt inne i sjokoladen istedenfor den vanlige versjonen der det er en maltkjerne dyppet i sjokolade.
CARIFTA Games 2010

Austin Sealy Award

Austin Sealy Award deles ut til den utøveren som har utmerket seg mest, enten i form av rekorder og resultater, eller prestasjonene sammenlignet med andre medaljevinnere. Prisen gikk til Jehue Gordon fra Trinidad and Tobago. Han fikk gull på både 110 meter hekk og 400 meter hekk i U20-klassen, og satte ny mesterskapsrekord i begge øvelsene. Han fikk også bronse på 4 x 400 meter stafett sammen med Trinidad and Tobago.

Medaljeoversikt

Medaljevinnere og resultater er hentet fra CFPI Timing & Data og World Junior Athletics History.
Strategus aloeus

Utseende

En stor (30-60 millimeter), kraftig, blank, rødlig til brunsvart hornbille, kroppen mer eller mindre sylindrisk. Det er stor forskjell på kjønnene. Hannen er markert større enn hunnen, og har et langt horn på forkanten av pronotum, også to fremoverrettede, kraftige knøler på sidene av pronotum. Hos små hanner er hornene gjerne redusert til spisse knøler. Hos slekten Strategus sitter alle hornene på pronotum, ikke på hodet, så de kan ikke beveges i forhold til hverandre som hos de fleste andre hornbiller med lange horn. Hunnen mangler horn og knøler på pronotum, men pronotum har en rund uthuling foran, denne har tverr-rynket mikroskulptur. Antennene er korte og vifteformede. Dekkvingene er blanke uten påfallende punktering. Undersiden er kledt med lange, gulaktige hår.

Levevis

Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys, av og til i store mengder.

Utbredelse

Arten er vidt utbredt fra det sørlige USA i nord til Brasil og Peru i sør.
Nord-Koreas atom- og rakettprogram

Nord-Koreas atom- og rakettprogram er betegnelsen på det programmet som Nord-Korea har hatt for å utvikle kjernekraft, og i de senere år angivelig atomvåpen.
Ole Næstegaard

Liv og virke

Ole d.e. var først lærer, og gikk på svensk og engelsk misjonsskole før han i 1888 reiste til Kina i kontakt med China Inland Mission (CIM).  Brødrene Næstegaard var fra Hol i Hallingdal. 
Ole vekte misjonsiver for Kina, men fikk intet samarbeid i stand med den nye Kinamisjonen (NLM) i 1890-91. 
Han viste seg senere både ustadig og sykelig. Han etablerte seg som misjonær i Beijing, og gjorde der etterhvert et besynderlig inntrykk, og ble gitt økenavn som «Nasty Guy» og «Nearest God». At han ved en anledning blottet seg for den russiske legats hustru var med på å plassere ham som en ustabil eksentriker i det utenlandske miljø.                                                                                                                                                           
Under beleiringen av legatskvarteret i Beijing under bokseropprøret fra juni 1900 ble han enda mer forvirret, og gav informasjoner til bokserne og de kinesiske styrker som kunne ha bragt katastrofe over de beleirede utenlandske diplomater og misjonærer. Han hadde vandret ut av beleiringen og villig svart på alle spørsmål fra de kinesiske beleirere, og påpekt at skuddsalvene mot legasjonene gjennomgående var uten virkning fordi soldatene siktet for høyt. Kineserne slapp ham fri, og han gikk tilbake til de beleirede. Få dager gjentok han besøket hos fienden, og returnerte på nytt. Fra nå ble han passet bedre på, og han forble i legasjonsområdet til åttenasjonsalliansens unnsettelsesstyrker kom frem i august. 
Men etter opprøret ble han ikke straffet idet vestmaktenes myndigheter innså hva slags mental tilstand han var i. Han ble senere sendt tilbake til Norge. tilskyndet av den norske konsul i Shanghai.
Ágnes Heller

Bakgrunn

Ágnes Heller vokste opp i en jødisk middelklassefamilie, der hennes far, Pal Heller, ofte skiftet arbeidsplass.
I 1944 ble hennes far deportert sammen med 450.000 andre ungarske jøder til konsentrasjonsleiren Auschwitz, der han døde før krigen var slutt. Heller og hennes mor klarte å unnslippe nazisme. Opplevelsene etterlot spor i hennes verker.

Fysikk og kjemi

Heller begynte sin akademiske karriere ved Eötvös Loránd Tudományegyetem i 1947 med fysikk og kjemi, men en forelesning av den marxistiske filosofen Georg Lukács fikk henne til å endre innstilling til filosofi, og han ble en av hennes inspirasjonskilder.

Filosofi

Hun studerte under Georg Lukács og begynte som en marxistisk filosof, men endret etter hvert fokus i en mer liberal og sosialdemokratisk retning. Hun var er en av de sentrale personene innen den såkalte Budapest-skolen. Hun jobbet mye med historisk filosofi, moralfilosofi og teorier om modernitet.
Etter oppstanden i 1956 mistet hun stillingen som professor ved universitetet i Budapest.
Hun fikk flere utmerkelser, blant annet var hun æresdoktor ved universiteter i Melbourne og Buenos Aires. Hun mottok også Sonningprisen i 2006. Heller ble tildelt Wallenbergmedaljen for 2014 ved University of Michigan.
Hun ga ut flere bøker, og var Hannah Arendt Professor of Philosophy ved Graduate Faculty ved New School for Social Research i New York. 
Hun gikk i eksil i Australia i 1977 sammen med ektemannen Ferenc Fehér.  
Hun døde 19. juli 2019 ved drukning i Balatonsjøen.
Iwakuni oljekraftverk

Iwakuni oljekraftverk er et varmekraftverk i prefekturet Okayama i Japan. Installert produksjonseffekt er 1070 MW fordelt på 1 x 500 MW og to mindre blokker. Brenselkilden er råolje og LPG. 
Operatør er energiselskapet Chugoku Electric Power. Anlegget ble påbegynt omkring 1962 og stod ferdig i 1981. En av enhetene er tidvis innstilt.
Royal Canal

Royal Canal (irsk: An Chanáil Ríoga) er en kanal i Irland som opprinnelig ble bygget for å transportere gods og passasjerer fra elven Liffey ved Dublin til elven Shannon som renner ut på vestkysten ved Limerick. Arbeidet tok til i 1790, og det gikk 27 år før kanalen endelig nådde fram til Shannon i 1817.
Kanalen går gjennom Maynooth, Enfield og Mullingar, og har en sidearm til Longford. Ved Mulingar tilføres vann fra Lough Owel.
Jernbanelinjen fra Dublin til Mullingar ble i stor grad bygget langs kanalen. Det gjør at jernbanen nå følger et spor med en kurvatur som setter store begrensninger for hastigheten til togene.
Den andre viktige kanalen fra øst til vest i Irland er Grand Canal som går fra sørsiden av Dublin gjennom Midlands til Shannon. De to kanalene omkretser sentrum av Dublin og munner ut i havneområdet i Dublin i Liffeys utløp.
Kanalen er for tiden (2007) under reparasjon, og det er meningen at den igjen skal være farbar for båter i kanalens fulle lengde fra Dublin til Shannon fra 2008.
Wolfgang Stresemann

Liv og virke

Han var intendant for Berliner Philharmoniker fra 1959 til 1978 og igjen fra 1984 til 1986, og dermed mannen bak Herbert von Karajan.
Stresemann var sønn av den liberale statsmannen Gustav Stresemann (1878–1929), tysk rikskansler og utenriksminister samt vinner av Nobels fredspris, og Käte Stresemann. Ettersom hans mor var av jødisk opprinnelse (begge hennes foreldre var jøder, men familien hadde konvertert til protestantismen), og på grunn av hans fars virke som en ledende liberal-demokratisk politiker, forlot han Tyskland sammen med sin mor høsten 1939, for å unnslippe nasjonalsosialistenes forfølgelser.
I USA arbeidet han som dirigent og musikkritiker. I 1956 slo han seg ned i Vest-Tyskland.
Han var far til Christina Stresemann, dommer i tysk føderal høyesterett.
Inniverset

Sitater fra anmeldelser

«Inniverset er en svært morsom bok. Den er tragikomisk på nivå med Gummi-Tarzan. Den er klarsynt som Maria Gripes Elvis. I tillegg er den full av håp om at det vil bli mulig å være seg selv.» (Bergens Tidende)
«En spennende og ærlig bok som sier mye om hvor utmattende og tøft det kan være på jentefronten til hverdags.» (Aftenposten)
«Med Inniverset framstår Kari Bu som en uvanlig lovende forfatter. Hun viser en flott evne til å registrere og skildre den ytre og indre maktkampen i en jenteflokk, samtidig som romanen får et ganske originalt preg gjennom utformingen av innivers-begrepet.» (Hamar Arbeiderblad, terningkast 5)
«På mange måter dreier dette seg om kampen mellom de gode og de onde kreftene i mennesket – også dette et tradisjonelt litterært tema, men Kari Bu gir denne kampen ny kraft – en kraft som absolutt løfter stoffet.» (Gjengangeren)
«Her er mykje å glede seg over, både språkleg og i dei skarpt sansa situasjonsrapportane frå familieliv og venneflokk.» (Gudbrandsdølen Dagningen)
H&R Firearms

H&R Firearms er en våpenprodusent i Gardner, Massachusetts, USA.
Det opprinnelige selskapet (Harrington & Richardson) ble stiftet i 1871 og ble lagt ned i 1986 pga. sviktende økonomi. Et nytt selskap, H&R 1871 Inc., ble stiftet i 1991, og startet med produksjon av revolvere, enkeltskuddsrifler og hagler, med H&Rs gamle design. H&R 1871 Inc ble solgt til H&R 1871, LLC, som er eid av Marlin Firearms, i 2000. Hverken Marlin eller H&R 1871 vil ha noe med de gamle H&R våpnene å gjøre, hverken med deler eller informasjon, noe som er til stor frustrasjon for eiere av disse gamle våpnene.
Floholman naturreservat

Floholman naturreservat ligger vest for Skogsøya i Øksnes kommune i Nordland. Naturreservatet har et areal på 891 dekar, hvorav 732 dekar sjøareal. Området er vernet for å ivareta et viktig hekkeområde for sjøfugl, særlig lundefugl.
Rugby under Stillehavslekene 2015

Rugby under Stillehavslekene  2015. Rugby var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var trettende gangen som rugby var med på programmet under stillehavslekene. Det var i alt seks rugbyturneringer, sjumannsrugby for menn og kvinner, rugby league for menn, og tre rugby touchturneringer; for menn, kvinner og en mixedturnering. Papua Ny-Guinea ble beste nasjon med tre gullmedaljer foran Fiji med to.
Lophalia

Utseende

Middelsstore, avlange, svarte trebukker, dekkvingene gjerne med en gul lengdestripe. Antennene er omtrent så lange som kroppen. Pronotum er avrundet, dekkvingene jevnbrede. Beina er tynne, middels lange.

Utbredelse

Slekten er utbredt fra det sørligste USA i nord til El Salvador og Honduras i sør.
Neighborhood watch

Neighborhood watch er en engelsk betegnelse på ulike ideelle, frivillighetsbaserte foreninger som organiserer ordensvern eller lignende privat virksomhet som har til formål å forebygge kriminalitet i lokale nabolag eller drive andre former for trygghetspatruljer på offentlig sted. Virksomheten kjennetegnes ved at den utføres i samarbeid med offentlige myndigheter, og således skiller seg fra borgervern.
Hovedfokus for neighborhood watch-organisasjoner er å forebygge vandalisme, ordensforstyrrelser, innbrudd, biltyveri og annen nabolagskriminalitet ved å patruljere og utgjøre en synlig tilstedeværelse i nabolaget.
Ghil'ad Zuckermann

Karriere

Han er hovedforsker i et omfattende prosjekt som gransker forholdet mellom språkfornyelse og sjelelig helse, støttet av det australske National Health and Medical Research Council (NHMRC).
Zuckermann er valgt medlem av det australske institutt for urbefolkningsstudier, dvs. the Australian Institute of Aboriginal and Torres Strait Islander Studies (AIATSIS), samt stiftelsen for truede språk, the Foundation for Endangered Languages (FEL). Han leder den australske forening for jødiske studer, Australian Association for Jewish Studies (AAJS) og var leder for AustraLex i 2013-2015. Han var stipendiat ved det australske forskningsråd (Australian Research Council, ARC) i 2007–2011 og Gulbenkian–stipendiat ved Churchill College, Cambridge i 2000-2004. 
Han har vært konsulent og sakkyndig vitne innen korpuslingvistikk og rettslingvistikk i rettssaker over hele verden.
Han har vært Distinguished Visiting Professor ved Shanghai International Studies University og har undervist ved Universitetet i Cambridge. Han har vært stipendiat ved Weizmann Institute of Science. Han har vært Denise Skinner–stipendiat ved St Hugh's College i Oxford, Scatcherd European–stipendiat ved Universitetet i Oxford, og akademiker ved United World College of the Adriatic (Italia).

Revivalistics

Zuckermann er grunnleggeren av Revivalistics, et nytt, tverrfaglig forskningsfelt som gransker språkgjenvinning, språkfornyelse og –styrking fra en hvilket som helst synsvinkel. Sammen med barngarla–folket fra Eyre–halvøya i Syd–Australia igangsatte han i 2012 gjenvinningen av det than kaller ‘barngarla–Tornerosen’ som har vært utsatt for språkdrap.
Zuckermann (2009) beviser at vellykket språkfornyelse bør ha et blandingsspråk som utfall. Zuckermann og Walsh (2011) foreslår å overføre kunnskap fra den hebraiske språkfornyelse til gjenvinningen og styrkingen av australske urbefolkningsspråk og kulturer. Zuckermann m.fl. (2014) foreslår lovfestet godtgjørelse for tap av språk som følge av språkdrap. Zuckermann og Walsh (2014) antyder at språkfornyelse bidrar til økt velvære og forbedret sjelelig helse.
Fra juli 2018 har hans MOOC–kurs (Massive Open Online Course) Language Revival: Securing the Future of Endangered Languages, tiltrukket seg 11,300 studenter fra 190 land som snakker hundrevis av ulike språk.
Tony Mills

Tidlig karriere

Da han var 14 år gammel sang han i sitt første band, punkebandet The Rip Offs. Senere sang han for band som Overdrive, Orion og Enigma, og i 1983 ble han med i gruppa Shy. Han ga ut fire musikkalbum med Shy før han forlot dem i 1991 og ble senere med i Siam for to album. I 2000 ble han gjenforent med Shy for to nye album.

TNT

I 2006 ble han med i TNT for å erstatte vokalisten Tony Harnell, som forlot bandet av både personlige og profesjonelle grunner. Året etter medvirket Mills på sitt første album med bandet, The New Territory. Han forlot TNT i august 2013. Han ble erstattet av Harnell som forlot TNT igjen i 2015. Mills og resten av TNT ble innlemmet i Rockheim Hall of Fame 16. september 2019, men han var for syk til å delta i arrangementet.

Privat

I august 2010 fikk Mills hjerteinfarkt på Gardermoen flyplass. I april 2019 skrev Mills på Facebook-siden sin at han hadde fått kreft og siden svulsten hadde fått vokse i et år uten å ha blitt oppdaget var den blitt for stor til å kunne fjernes. Han fikk diagnosen etter å ha slitt med uforklarlige smerter etter en bilulykke i slutten av 2018. Han hadde planer om å utgi albumet Beyond the Law i juni, men sa da «Det vil åpenbart bli mitt siste skrevne arbeid som artist.» Han døde 18. september 2019, 57 år gammel.
Tri-band

Tri-band betyr at at en mobiltelefon støtter tre GSM frekvensbånd. Telefonene har som regel støtte for 900/1800/1900 eller 850/1800/1900. Det vil si at man har begge de lokale båndene, samt ett ekstra bånd.
I Wanna Be Your Man

Bakgrunn

Andrew Loog Oldham jobbet for manager Brian Epstein rundt den tiden da medlemmene i The Beatles flyttet til London i starten av 1963. Av den grunn kjente Oldham og The Beatles hverandre. 10. september 1963 var John Lennon og Paul McCartney i et møte med Dick James som formidlet rettighetene til blant annet sanger som ble skrevet av Lennon/McCartney. James' kontor holdt til i Charing Cross Road, og på vei ut av kontoret, traff de Oldham, som var på utkikk etter en sang til The Rolling Stones' andre singel. De fortalte han om en sang de ikke var helt ferdig med, og derfor ble de med Oldham til Studio 51 i Great Newport Street hvor The Rolling Stones øvde. På den tiden var det Brian Jones som var gruppens leder, og han likte det Lennon og McCartney fremførte, til tross for at sangen foreløpig var uferdig. Derfor gjorde de to sangen ferdig i et siderom.

The Rolling Stones

The Rolling Stones spilte inn «I Wanna Be Your Man» 7. oktober 1963 i De Lane Lea Studios i London. Produsent var Eric Easton. Brian Jones spilte slide gitar og han synger i bakgrunnen spesielt på siste vers der Mick Jagger tar i ekstra på vokal.
«I Wanna Be Your Man» ble også brukt som B-side på neste singel «Not Fade Away» i USA. Den ble også inkludert på samlealbumet Around and Around i 1964. Finnes også på Singles Collection: The London Years (1989).

The Beatles' versjon

I og med at The Beatles hadde en foreløpig uskreven regel om at George Harrison og Ringo Starr skulle ha minst et vokal-bidrag hver på hvert album, følte de det var like greit å la Starr synge «I Wanna Be Your Man», slik at de fylte ut albumet, og overlot til The Rolling Stones å ha den som singel. En markant forskjell i versjonene til The Rolling Stones og The Beatles, var at førstnevnte gruppe hadde med en ektra akkord i versene. Første forsøk fra The Beatles, skjedde 11. september 1963 i Abbey Road Studios. Ytterligere seks tagninger ble forsøkt dagen etter, hvorav den siste ble brukt til videre arbeid. The Beatles var på ferie da produsent George Martin la på orgel 30. september 1963. Starr la på maracas tre dager senere, før siste pålegg ble gjort 23. oktober samme år.
Shimian

Shimian (kinesisk: 石棉县; pinyin: Shímián Xiàn) er et fylke i provinsen Sichuan i Folkerepublikken Kina. Det ligger under byprefekturet Ya'an.
Fylket hadde 115 875 innbyggere i 1999.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Hypselogenia billbergii

Utseende

En middelsstor (23-25 millimeter), blankt svart gullbasse med kremhvite tegninger. Hannen har et bredt, skovlformet horn i pannen. Disse billene har en bred og kraftig kroppsbygning. Pronotum har kremhvite sidekanter, gjerne også et par krumme, kremhvite striper, dekkvingene tallrike, nokså runde flekker. Arten ligner sterkt på Hypselogenia geotrupina men kan kjennes på at hannes horn ikke er innsmalnet i midten.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten lever i Øst-Afrika.
San Carlos (kommune i Maldonado)

Historie

San Carlos ble grunnlagt i 15. mars 2010.

Regjeringen

Ordføreren (alcalde) i kommunen er Gregorio Quintana (2010-2015).
Akershusstranda (gate)

Historie

I 1897 kjøpte Oslo kommune strandlinjen rundt Akershus Festning fra den Norske stat. Fram til det gikk det kun en enkel gangsti rundt festningsområdet. Oslo Havnevesen planla å bygge et moderne kaianlegg på Vippetangen og trengte en ordentlig vei som kunne binde sammen øst- og vest-siden av havnen i Oslo. Veiearbeidet ble påbegynt i 1899 samtidig som byggearbeidet på Vippetangkaia og havnebanen startet. Før byggearbeidet startet var strandlinjen rundt Akershus Festning ganske smal, spesielt på vestsiden, så veiprosjektet krevde et omfattende sprengnings- og oppfyllingsarbeid. Havnebanen åpnet i 1907 og gikk pralet med Strandgata rundt Akershushalvøya, fram til den ble lagt ned i 1980.
Långstrøms bauta

Långstrøms bauta er et minnemerke som står ved veien til Forradal, en sidedal til Stjørdalen. Bautaen ble i 1931 reist til minne om kaptein Peter Långstrøm i karolinergeneral Carl Gustaf Armfeldts hær, som inntok Trøndelag i 1718.
Etter at hæren ikke klarte å innta Trondheim høsten 1718, ble Långstrøm sendt tilbake som ordonnans til svenskekongen med bud om forsterkninger til Armfeldt. Han kom ikke lenger enn til Hegra. Ved Fordal/ Fornes skanse, da han skulle krysse elva Forra, ble han tatt av dage. Kvelden i forveien samlet bønder i bygda seg for å møte ham. Om morgenen ble han tatt av bonden på Fornes, og beskjeden til svenskekongen nådde ikke frem.